ตร.บุกรวบคนร้ายคดีฆ่า 4 ศพ ปมหักกันเรื่องยาเสพติด ที่บางบาลเมื่อปี 57 
ตร.กองปราบ นำหมายจับรวบตัวคนร้ายคดีร่วมกันฆ่า 4 ศพที่ อ.บางบาล จ.พระนครศรีอยุธยา เมื่อปี 57 ปมเหตุมาจากขัดแย้งกันเรื่องยาเสพติด หลังแอบมากบดานหลบที่ อ.อู่ทอง จ.สุพรรณบุรี เจ้าตัวให้การปฏิเสธเมื่อวันที่ 9 พ.ค. ที่ กองบังคับการปราบปราม (บก.ป.) พ.ต.อ.เนติ วงษ์กุหลาบ ผกก.5 บก.ป.พ.ต.ต.เกริก เสนาะสำเนียง สว.กก.5 บก.ป. นำกำลังจับกุมนายชาญ สายสังข์ อายุ 57 ปี ตามหมายจับศาลจังหวัดพระนครศรีอยุธยา ที่ 158/2557 ลง 26 มี.ค.2557 ข้อหาร่วมกันฆ่าผู้อื่นโดยเจตนา และโดยไตร่ตรองไว้ก่อน ร่วมกันมีอาวุธปืนและเครื่องกระสุนปืนไว้ในความครอบครองโดยไม่ได้รับอนุญาต จับได้ที่หน้าบ้านไม่มีเลขที่ ม.13 ต.พลับพลาไชย อ.อู่ทอง จ.สุพรรณบุรีสืบเนื่องจากเมื่อวันที่ 19 มี.ค.2557 เกิดเหตุกลุ่มคนร้ายใช้อาวุธปืนจ่อยิงศีรษะ นายวรวิทย์ วังมะนาวพิทักษ์ น.ส.ณัฐณิชา หรือเกศิณี กิจเกษม นายพิษณุ หาคำมา และ น.ส.ภัคคินี บังคมเนตร เสียชีวิตรวม 4 ศพ คาบ้านพักหรู ม.8 ต.กบเจา อ.บางบาล จ.พระนครศรีอยุธยา จากการรวบรวมพยานหลักฐาน พนักงานสอบสวนได้ขออำนาจศาลออกหมายจับผู้ต้องหาที่ก่อเหตุรวม 3 ราย ประกอบด้วย นายอิทธิ สมัครราช อายุ 37 ปี หัวหน้าแก๊งค้ายาเสพติดนายพิทักษ์ ทับทิม อายุ 31 ปี และนายชาญ สายสังข์ ส่วนสาเหตุมาจากหักหลังเรื่องยาเสพติดต่อมาเมื่อ 25 มี.ค.2557 นายอิทธิ หัวหน้าแก๊งถูกวิสามัญเสียชีวิตขณะหนีไปกบดานในอยู่ในพื้นที่หมู่ 3 ต.วังน้ำเขียว อ.กำแพงแสน จ.นครปฐม ส่วน นายชาญ และ นายพิทักษ์ ได้หลบหนีออกจากพื้นที่ จนกระทั่งชุดสืบสวน กก.5 บก.ป. ได้ร่วมกับชุดสืบสวนภาค 7 สืบทราบว่านายชาญหลบหนีมาพักอาศัยที่ อ.อู่ทอง จ.สุพรรณบุรี จึงเข้าปิดล้อมจับกุมได้ดังกล่าวสอบสวนนายชาญ ให้การปฏิเสธ อ้างว่านายอิทธิ ที่ถูกวิสามัญเป็นผู้ลงมือก่อเหตุดังกล่าว เบื้องต้นนำตัวส่ง สภ.บางบาล ดำเนินคดีต่อไป.
ตร.กองปราบ นำหมายจับรวบตัวคนร้ายคดีร่วมกันฆ่า 4 ศพที่ อ.บางบาล จ.พระนครศรีอยุธยาเมื่อปี 57 ปมเหตุมาจากขัดแย้งกันเรื่องยาเสพติด หลังแอบมากบดานหลบที่ อ.อู่ทอง จ.สุพรรณบุรี เจ้าตัวให้การปฏิเสธ
จับคนร้าย,ฆ่า 4 ศพ,อ.บางบาล,กองปราบปราม,ชาญ สายสังข์,ร่วมกันฆ่า,แก๊งยาเสพติด,ข่าวทั่วไป